क्रिकेटर विराट कोहली आज अपनी 30वीं सालगिरह मना रहे हैं। विराट कोहली का यह जन्मदिन उनके प्रशंसकों के लिए और भी खास हो गया है। दरअसल, विराट कोहली के पहले आधिकारिक मोबाइल ऐप का लॉन्च कर दिया गया है। इस ऐप को एंड्रॉयड पर Virat Kohli Official App के नाम से जाना जाएगा और Virat के नाम से iOS पर। अब कोहली के फैन इस ऐप के ज़रिए भारतीय कप्तान के साथ आसानी से जुड़े सकते हैं। इस ऐप में कोहली से संबंधित खबरें और अन्य अपडेट मिलेंगे। इसके अलावा प्रशंसक कोहली से जुड़े सवालों के जवाब देकर अपना सामान्य ज्ञान जांच सकते हैं। इस ऐप की मदद से विराट कोहली क्रिकेट के दीवानों से भी जु़ड़ सकेंगे। सोशल इंटीग्रेशन की मदद से यूज़र विराट कोहली के फेसबुक, ट्विटर और इंस्टाग्राम पेज को देख पाएंगे।